Alex Skolnick

Alexander Nathan Skolnick (født 29. september 1968 i Berkeley, California, USA)Biografi om Alex Skolnick på Encyclopedia Metallum er en amerikansk musiker og låtskriver. Han er kjent fra thrash metal-bandet Testament, men har også gitt ut plater med jazzgruppen Alex Skolnick Trio og funkgruppen Skol-Patrol. Han var i en periode med i Savatage, og har som merittert musiker vært med på å danne Attention Deficit og Metal Allegiance sammen med andre, etablerte musikere fra blant andre Primus, Dream Theater og Megadeth.Graham Hartmann: «David Ellefson, Mike Portnoy, Alex Skolnick + Mark Menghi Talk Metal Allegiance» på Loudwire 5. oktober 2015

 Bakgrunn 
Skolnick er oppvokst i omegnen til San Francisco, men bosatt i Brooklyn, New York fra slutten av 1990-tallet. Han spilte gitar fra han var ni år. Han er særlig inspirert av Eddie Van Halen, Jeff Beck, Jimi Hendrix, Eric Clapton, Johnny Winter, Randy Rhoads, Yngwie J. Malmsteen og Scorpions. Han fikk i slutten av tenårene undervisning av Joe Satriani. Han fikk på slutten av 1990-tallet en bachelorgrad i utøvende jazz ved New School University.

Ved siden av sitt virke som musiker, skriver han bloggen SkolNotes og bidrar til Guitar Player Magazine. Han ga i 2013 ut selvbiografien Geek to Guitar Hero.

 Testament 
Skolnick ble med i Legacy like før de byttet navn til Testament og fikk platekontrakt. Materialet deres ble i hovedsak skrevet av rytmegitaristen Eric Peterson, men Skolnick bidro også.«TESTAMENT's ALEX SKOLNICK Is 'Happy To Sit Back' And Let ERIC PETERSON Handle Most Of Songwriting» på Blabbermouth 27. mars 2016 Skolnick bidro på fem album i perioden 1987-1992 og ble med på nytt i 2005. Det tredje albumet etter gjenforeningen, The Brotherhood Of The Snake, kommer ut i 2016.

 Savatage 
Det ble bare ett album med Savatage, Handful of Rain fra 1994, der Skolnick erstattet gitaristen Criss Oliva som hadde omkommet i en frontkollisjon der den andre sjåføren var påvirket av alkohol.«Late SAVATAGE Guitarist CRISS OLIVA Remembered In Greek ROCK HARD Magazine» på Blabbermouth 30. november 2008

 Alex Skolnick Trio 
Jazztrioen har gitt ut flere album, mange av dem med tolkninger av metallåter.Anmeldelse av Alex Skolnick Trio: Veritas (2011) ved David Bowes på The Skinny 24. juni 2011

 Skol-Patrol og Attention Deficit 
Sammen med jazzbassisten Michael Manring og trommeslageren fra Primus, Tim Alexander, har Skolnick opptrådt som Skol-Patrol og gitt ut ett album. Bandet fremfører utelukkende åpningsmusikk for politiserier på TV, riktignok med noen fiktive som de har funnet på selv.

Manring og Alexander er også med på Attention Deficit, et progressiv metal-band som har gitt ut Attention Deficit i 1998 og The Idiot King i 2001.

 Metal Allegiance 
Mark Menghi, David Ellefson og Mike Portnoy er i tillegg til Skolnick med i Metal Allegiance, som ga ut debutalbumet sitt i 2015. Ellefson er kjent som bassist fra Megadeth og Portnoy som trommeslager i Dream Theater. Menghi bidrar med bass på noen låter, men er hovedsakelig låtskriver og musikalsk leder. Ifølge bandet, har han en rolle som minner om den Brian Epstein hadde i The Beatles. Bandet beskriver som sitt formål å gi et kunstnerisk uttrykk for heavy metal som livsstil, ikke bare som en musikalsk genre.«About» på Metal Allegiances egne nettsider 

 Referanser 

 Eksterne lenker 


  Alex Skolnicks blog

Kategori:Heavy metal-musikere
Kategori:Jazzgitarister fra USA
Kategori:Personer fra Berkeley